16 sterf in botsing in Oos-KaapSestien mense is Saterdagoggend dood na ŉ botsing tussen ŉ skoolbus en ŉ taxi op die R61 tussen Cradock en Graaff-Reinet. AlgoaFM berig dat drie insittendes van die skoolbus en 13 van die taxi op die toneel gesterf het. Volgens berigte is ‘n skoolhoof en twee kinders onder die oorledenes. Die skoolbus was glo op pad na ‘n sportbyeenkoms in Graaff-Reinet. Tsepo Machaya, provinsiale verkeerswoordvoerder, sê hulle kan nog nie bevestig hoeveel mense is beseer nie aangesien paramedici steeds op die toneel is. Meer besonderhede volg.